DIUMENGE XXXI DE DURANT L’ANY / B - Parròquies de Vilafranca\nDIUMENGE XXXI DE DURANT L’ANY / B\nPublicat el 2 novembre 2018 per joancarles\nSant Pau VI i sant Óscar Romero\nDels 7 beats que el papa Francesc va canonitzar el passat 14 d’octubre en el marc del Sínode de bisbes sobre els joves, en destaquen Pau VI i Òscar Romero, dos sants contemporanis que han fruït de devoció popular des de la seva mort. Dos bisbes d’itinerari gairebé contemporani (el papa, però, era vint anys més gran que l’arquebisbe) amb currículums i en contextos vitals diversos.\nPau VI (1897-1978) fou el Successor de Pere durant quinze anys (1963-1978) i entre els elements més decisius del seu pontificat destaca la continuació, clausura i aplicació del Concili Vaticà II, que havia estat convocat per Joan XXIII.\nÓscar Romero (1917-1980) fou arquebisbe de San Salvador i va morir assassinat per un esquadró militar mentre celebrava la missa a la capella d’un hospital. És el paradigma del compromís per la causa de l’Evangeli i dels pobres enfront de la violència dels poderosos, venerat com a “San Romero de América”.\nLa Providència volgué que en dues ocasions el papa rebés individualment l’arquebisbe i aquest en sortís molt enfortit per continuar la línia pastoral que marcava a El Salvador. Sant Pau VI i sant Óscar Romero, pregueu per nosaltres.\nJornada de Germanor. El proper diumenge 11 de novembre té lloc aquesta jornada destinada a conscienciar-nos i a col·laborar en el sosteniment econòmic de l’Església. Donarem tota la informació i farem la col·lecta en favor del Fons Comú del nostre bisbat de Sant Feliu.\nLoteria de Nadal. Encara podeu trobar participacions del número 06.062, destinades a recaptar fons per a la rehabilitació de la basílica. Es poden adquirir al preu de 5 € (despatx, sagristia de Santa Maria i en algunes botigues).\nPelegrinatge a Terra Santa. Organitzat per les parròquies de Vilafranca, dies del 28 de gener al 3 de febrer de 2019. Informació i inscripcions al despatx parroquial. Properament convocarem una reunió informativa.\nTrobada dels animadors de la litúrgia. Dissabte 10 de novembre, de 10h a 13h. a la Casa de l’Església de Sant Feliu. Tema: “La Litúrgia de les Hores, pregària de l’Església”, a càrrec de Mn. Xavier Parés. La parròquia organitza un autocar, inscripcions al despatx parroquial fins dilluns dia 5.\nCelebració diocesana d’acció de gràcies: “Continuïtat i novetat”. Missa d’acció de gràcies pel pla pastoral 2015-2018 (“Jo soc el cep i vosaltres les sarments”). Adreçada especialment als agents de pastoral de les parròquies. Diumenge 25 de novembre a les 18h. a la catedral de Sant Feliu. Sortida dels autocars a les 16:30h, inscripcions a la rectoria fins el dia 19.\nCadena de pregària per les vocacions. Com cada any, les diòcesis de Catalunya dediquen el mes de novembre a pregar per les vocacions. Enguany especialment pensant en el Sínode que s’acaba de celebrar sobre els joves, la fe i el discerniment vocacional. En farem esment a les nostres celebracions, sobretot els dies que té assignat en aquesta cadena de pregària el nostre bisbat de Sant Feliu: 9, 19 i 29 de novembre.\nCartellera llibres. Recordem que a la basílica de Santa Maria hi ha uns prestatges (al costat de la capella del Santíssim), amb llibres d’espiritualitat i formació cristiana. Val la pena mirar-los i adquirir-ne algun que tingui interès.\nPastoral de la Salut. Aquest grup parroquial ha començat el curs amb dues novetats.\n– La primera és el servei que es farà un dijous al mes, a les 4 de la tarda, al Centre Sociosanitari Ricard Fortuny, visitant i portant la comunió als residents que ho desitgin. Aquest servei complementa la missa que se celebra l’últim dissabte de cada mes al matí. Podeu demanar aquest servei.\n– Per altra banda, un dijous al mes es farà una pregària adaptada amb els residents del centre Graupere de la Fundació l’Espiga. Donem-ne gràcies a Déu!\nCelíacs. Recordem que a la basílica de Santa Maria disposem d’hòsties aptes per a celíacs. Aquells que participeu de l’eucaristia i tingueu aquesta intolerància, podeu combregar demanant-ho abans de començar la missa a la sagristia. Si algú participa a l’eucaristia en una altra església, podeu comentar-ho al mossèn per trobar la forma de poder combregar també.\nDilluns 5. Memòria de la Beata Maria Ràfols, religiosa nascuda a Vilafranca. Felicitem de tot cor la comunitat religiosa del Molí d’en Rovira.\nDimarts 6 Memòria dels beats Josep Casas Ros i altres màrtirs de la persecució religiosa a Espanya els anys 30.\nA les 18:45h. a la rectoria, grup bíblic. Tema: Gn 35,16-20. “Però el seu pare li va donar el nom de Benjamí”. Obert a tothom que tingui ganes d’aprofundir en la Bíblia.\nDimecres 7. A les 10h, reunió de la Junta coordinadora de Càritas Interparroquial. A les 19h, reunió del grup Tercer Món – Mans Unides. A les 21h. a la sala Mn. Vinyeta, reunió de pares/mares dels nois/es de 2n. de Confirmació.\nDijous 8. A continuació de la missa de les 20h, pregària amb exposició del Santíssim. A les 21h, reunió del consell pastoral interparroquial.\nDivendres 9. Dedicació de la Basílica del Laterà.\nDissabte 10. Trobada dels animadors de la litúrgia (bisbat).


Investigadors del CSIC participen en la major expedició científica a l'Àrtic | www.icm.csic.es\nEl trencaglaç alemany Polarstern, que transporta l'expedició MOSAIC. / Institut Alfred Wegener\nTres equips d'investigadors del Consell Superior d'Investigacions Científiques (CSIC) participen en la major expedició científica a l'Àrtic de la història. Es tracta del projecte MOSAIC, que, a bord del trencaglaç de recerca alemany Polarstern, va partir de Tromso (Noruega) el divendres per passar un any atrapat en el gel a la deriva a través de l'Oceà Àrtic. L'objectiu de la missió és estudiar l'Àrtic com a epicentre de l'escalfament global per obtenir dades que permetin comprendre millor el canvi climàtic global. El projecte reuneix 600 investigadors de 19 països que treballaran de forma rotativa, i inclou tres equips d'investigació espanyols, tots del CSIC, procedents de l'Institut de Ciències del Mar (ICM) de Barcelona i de l'Institut de Ciències de l'Espai/Institut d'Estudis Espacials de Catalunya, i finançats per l'Agència Estatal d'Investigació.\nEl pla de l'expedició MOSAIC preveu que el trencaglaç Polarstern, de l'Institut Alfred Wegener (Alemanya), navegui en direcció nord-est cap al mar de Laptev, a la Sibèria central, i s'endinsi en la banquisa de gel, en un emplaçament seleccionat a partir de dades de satèl·lit i radar, per quedar allà deliberadament atrapat en el gel. Un cop fixat, el trencaglaç viatjarà amb el gel al llarg d'una ruta coneguda com deriva transpolar cap al pol nord, el creuarà i després es dirigirà cap al sud per desembocar a l'estret de Fram, entre Groenlàndia i l'arxipèlag de les Svalbard (Noruega), entre 12 i 14 mesos després.\nD'aquesta manera, el Polarstern es convertirà en un centre d'investigació itinerant, l'anomenat MOSAIC, o Multidisciplinary drifting Observatory for the Study of Arctic Climate (Observatori multidisciplinari a la deriva per estudiar el clima àrtic). L'expedició comptarà amb un equip de 60 investigadors experts en investigació àrtica més uns 40 tripulants (en torns d'uns dos mesos), que operaran el seu instrumental a bord i al gel. Allà, els científics estudiaran l'atmosfera, la mar, el gel i com interactuen entre ells, amb l'objectiu de comprendre millor com afectarà l'escalfament global a la regió àrtica.\nDes de l'Institut de Ciències del Mar, l'investigador del CSIC Manuel dall'Osto viatjarà a bord del Polarstern entre juliol i setembre de 2020 per realitzar mesuraments atmosfèriques i estudiar l'impacte de la vida marina a la formació dels núvols. "Els núvols són clau per regular la temperatura del planeta. Sense núvols tindríem una Terra molt més càlida. Però no entenem prou bé com es formen i es destrueixen, i això ens està limitant molt en les projeccions de clima i de canvi climàtic“, afegeix. "Amb la nostra campanya volem saber què sinergia s'estableix entre la matèria d'origen biològic i els núvols, quin tipus de plàncton afavoreix més la formació de núvols i en quines regions de l'oceà aquesta relació és més important", explica dall'Osto.\nTambé des de l'Institut de Ciències del Mar, un altre equip d'investigadors estudiarà la massa i el gruix del gel marí mitjançant mesuraments per satèl·lit. Els científics desplegaran un nou radiòmetre de microones, muntat sobre un trineu, que permetrà mesurar el gruix del gel durant tot l'any. El radiòmetre opera a la freqüència 1.4GHz i ha estat dissenyat i construït per l'empresa espanyola Balamis. "L'Àrtic és una de les regions més remotes del planeta, i de més difícil accés, de manera que per monitorar de forma contínua l'estat del gel és imprescindible recórrer a la informació via satèl·lit", explica la investigadora Carolina Gabarro, directora de l'estudi. "El nostre radiòmetre permetrà millorar els models de transferència radiativa del gel marí i la neu per aconseguir estimacions més fiables del gruix del gel des dels satèl·lits", afegeix.\n"La informació proporcionada per aquests satèl·lits sobre el gel marí són crucials per comprendre els canvis que afronta l'Àrtic sota l'amenaça del canvi climàtic i, en particular, per a estudiar l'evolució de la massa de gel marí i l'equilibri àrtic", detalla Gabarro. "Totes aquestes mesures permetran millorar els models matemàtics, i per tant la informació geofísica que ens ofereixen els satèl·lits SMOS (de l'Agència Espacial Europea) i SMAP (de la NASA) que mesuren el gruix del gel marí", detalla la investigadora.\nEl tercer equip espanyol que treballa en l'expedició MOSAIC pertany a l'Institut de Ciències de l'Espai (ICE-CSIC) i l'Institut d'Estudis Espacials de Catalunya (IEEC) i estudiarà la interacció entre el gel marí i els senyals de navegació transmeses des de satèl·lit (com els GPS). "Aquests senyals, després de reflectir-se en el gel, poden ser detectats i analitzats per extreure informació del gel marí: el seu gruix, rugositat, quantitat de sal, presència d'aigua en superfície, etc", explica la investigadora del CSIC Estel Cardellach, l'ICE/IEEC.\nL'estudi de l'ICE/IEEC es realitzarà mitjançant dos experiments: un instal·lat a la banquisa de gel i un altre a bord d'un avió d'investigació que sobrevolarà la zona i recollirà grans quantitats de dades, que se sumaran a les dades obtingudes per altres grups de investigació de MOSAIC. "Si els estudis confirmen que aquesta tècnica de mesurament mitjançant senyals de navegació proporciona una gran precisió, es podria aplicar des de satèl·lits de baix cost per monitorar els pols de forma contínua", assenyala Cardellach.\nL'Àrtic, sentinella del canvi climàtic\nLes temperatures pugen en tot el planeta, degut principalment a l'activitat humana que emet gasos d'efecte hivernacle a l'atmosfera, però a l'Àrtic les temperatures pugen el doble de ràpid que en altres regions, i els seus efectes són més evidents que en cap altre lloc. Per exemple, el gel es redueix i es fa més prim a mesura que l'Àrtic s'escalfa.\nL'Àrtic és una de les zones més remotes del planeta, només accessible durant uns pocs mesos a l'estiu, quan el gel es fon. Com la expedició MOSAIC viatjarà a la deriva durant un any, permetrà obtenir dades al llarg de tot el cicle anual del gel, des del seu creixement fins que es fon.


La història de la salsa en 10 cançons de Rubén Blades (Xavier Cervantes)\nLa història de la salsa en 10 cançons de Rubén Blades\nEl músic panameny s’acomiada d’aquest gènere musical amb una gira que passa pel Poble Espanyol de Barcelona\nXAVIER CERVANTES Barcelona Actualitzada el 16/07/2017 19:35\n987x555 Rubén Blades en el concert al Poble Espanyol de Barcelona del 2011\nRubén Blades en el concert al Poble Espanyol de Barcelona del 2011 / MANOLO GARCÍA THE PROJECT\nUn dels fenòmens culturals més rellevants del segle XX va ser l’adaptació a l’entorn urbà de les músiques populars nascudes en l’àmbit rural. En són dos exemples l’evolució del blues i l’eclosió d’allò que anomenem salsa i que no és sinó una etiqueta que aixopluga una riquíssima varietat de ritmes afrollatins. En aquest sentit, l’aportació del panameny Rubén Blades, que acaba de fer 69 anys, ha sigut fonamental per construir el relat musical de la salsa, adaptant-lo a les realitats del seu present en cròniques sobre la vida de la comunitat llatina, la dignitat de les classes subalternes, la lluita contra les dictadures i els crims d’estat i la necessitat de trobar una identitat americana seguint els passos de Simón Bolívar i Eduardo Galeano.\nBlades actua dimecres al Poble Espanyol de Barcelona amb l’orquestra de Roberto Delgado, en una gira titulada Caminando, adiós y gracias, el seu comiat de la salsa en directe. “Però no m’acomiado de la música”, advertia divendres en una roda de premsa a Madrid. De fet, acaba de publicar un disc, Salsa big band, i no descarta més projectes. Tanmateix, Blades, que va ser ministre de Turisme de Panamà (2004-2009), té en ment un objectiu: presentar-se a les eleccions presidencials el 2019. “Tot dependrà de si puc oferir un projecte que tingui sentit i de les limitacions que té presentar-se com a independent”, diu. No és fàcil resumir la carrera de l’autor de Pedro Navaja en un grapat de cançons, però així i tot es pot explicar una part destacada de la història de la salsa amb una desena de temes d’un dels més grans compositors dels últims quaranta anys.\nUna música que canta als que sempre reben les garrotades\nAl primer disc amb Willie Colón, ¡Metiendo mano! (1977), hi ha la cançó que fixa una de les temàtiques en què Blades ha destacat: la dignificació de les classes populars i la denúncia de la desigualtat social. Aquí ho explica a través de la lluita per tirar endavant de Pablo Pueblo, “ hijo del grito y la calle / de la pena y el quebranto ”. Pablo Pueblo, com La maleta (al mateix disc) i Juan Albañil (de Tite Curet Alonso, un dels grans compositors de la música llatina, i cantada per Cheo Feliciano), és un bon exemple de la capacitat de la salsa per impulsar cròniques socials. En el cas de La maleta i Juan Albañil, sobre la vida dels migrants a la gran ciutat.\nMolts anys després, Pablo Pueblo va estar en el centre d’una polèmica amb el president veneçolà Nicolás Maduro, que va referir-se a Blades com a “Pablo Rico” arran de les crítiques rebudes contra la seva política. Blades, alineat amb la manera de fer de l’uruguaià José Mújica, sempre havia defensat la legitimitat d’Hugo Chávez davant els que el demonitzaven, però qüestiona la gestió de Maduro. El cantautor cubà Silvio Rodríguez va sumar-se a la discussió fent costat al president veneçolà, en un interessant debat que Blades mai ha defugit, com es pot comprovar a la seva web.\nContra les aparences i a favor d’una Amèrica Llatina unida\nLa societat amb Willie Colón va deixar una obra mestra, l’àlbum Siembra (1978), que s’obria amb Plástico. Amb una poètica precisa, Blades retrata primer el racisme i el classisme d’una ciutat de plàstic “ donde en vez de un sol amanece un dólar ” i el perill de deixar-se enlluernar per les aparences, i acaba fent una crida a una Amèrica Llatina unida, “ la que Bolívar soñó ”, i a l’orgull de ser llatí. I tot lligant salsa, funk i disco. Sempre és millor una revolució que es pot ballar. L’esperança d’aquest final contrasta amb la tristesa de Buscando América, un tema del 1984 que expressa la pena i la ràbia davant una realitat trinxada pels interessos imperialistes: “ Viviendo dictaduras, te busco y no te encuentro, / tu torturado cuerpo, no saben donde está ”.\nLa crònica urbana com a gènere que es balla a ritme de salsa\nBlades sempre ha sigut un mestre creant personatges, però no tothom ho tenia tan clar al principi. “Van dir-me que aquesta cançó no tindria èxit, a la companyia el nom de la qual no diré...”, explicava en el directe Rubén Blades y Son del Solar… Live (1990) abans de presentar Pedro Navaja. La companyia era Fania, la discogràfica on va treballar fins que va decidir que ja n’estava tip, de la creativitat financera de Jerry Masucci. Pedro Navaja -i la seqüela Sorpresas, inclosa al disc Escenas (1985)-és una crònica inspirada en el Mackie Messer (Mack the Knife) de Bertolt Brecht que s’inscriu en la tradició popular dels trobadors i les murder ballads i que connecta amb altres grans peces com Cipriano Armenteros, una llegenda que Blades va adaptar perquè la cantés Ismael Miranda el 1975.\nUn regal immillorable per a Héctor Lavoe\nEncara que no hagués cantat mai, Rubén Blades ja tindria un lloc d’honor en la història de la música gràcies a la composició d’ El cantante, una cançó que aplega tres gegants: Blades, Willie Colón i Héctor Lavoe. La salsa és el que és, també, per la conjunció de grans compositors, grans arranjadors i extraordinaris intèrprets. Aquest tema, possiblement un dels millors de tot el segle XX, és el regal que el panameny va fer al vocalista de Puerto Rico.\nDenunciar l’intervencionisme dels Estats Units sense deixar de ballar\nEl batec afrocubà condueix aquesta peça que Blades i Colón van incloure a Canciones del solar de los aburridos (1981) i on el tauró és la política intervencionista dels Estats Units a l’Amèrica Llatina. Blades era ben transparent en la metàfora i ja directament explícit en el montuno final: “ Si lo ven que viene, palo al Tiburón / Pa’ que no se coma a nuestra hermana El Salvador ”.\nLa dictadura explicada per les famílies de les víctimes\nBuscando América (1984) va ser un disc valent que denunciava obertament les dictadures, especialment en cançons com El Padre Antonio y el monaguillo Andrés, sobre l’assassinat de l’arquebisbe Óscar Romero a mans dels esquadrons de la mort salvadorencs contraris al missatge de la teologia de l’alliberament, i Desapariciones. En aquesta última, amarada del caminar del reggae, perquè Blades sempre ha incorporat altres llenguatges a la salsa, relata l’angoixa de les famílies dels desapareguts. La clau és el punt de vista, que podria ser el de les Madres de Plaza de Mayo: “ ¿Y cuándo vuelve el desaparecido? / Cada vez que los trae el pensamiento ”. Contra l’oblit, justícia.\nHumor i sensibilitat en el retrat del costumisme\nBlades té una habilitat especial per ser profund, poètic i humorístic quan tracta el costumisme. Això és el que va fer a Decisiones, una cançó en tres parts sobre embarassos no previstos, infidelitats i alcoholisme cantada des de l’empatia amb el dia a dia i amb una explícita crítica al masclisme.\nUn cant internacionalista a partir d’una cançó de Los Van Van\nAl disc Escenas (1985), Blades va donar molt protagonisme als sintetitzadors. Era la salsa imbuïda de l’esperit estètic de l’època. També va fer una altra cosa, d’altra banda molt habitual en les músiques populars: agafar un tema aliè, en aquest cas Anda, ven y muévete, dels cubans Los Van Van, i construir-ne una versió amb la lletra canviada. El panameny la va convertir en un cant internacionalista, també contra l’apartheid sud-africà, que convidava a ballar i a actuar per canviar el futur.\nLa veu al servei d’una imparable màquina de ritme\nLa salsa és ritme i grans cantants. I Blades, a més d’un gran compositor, és un magnífic vocalista, en la línia de Cheo Feliciano i Ismael Rivera, com demostra en aquesta cançó inclosa al disc Caminando (1991). És un número de salsa clàssica, amb jocs rítmics irresistibles i una lletra que va ser interpretada com un atac a Willie Colón (amb qui havia partit peres al marxar de Fania), tot i que Blades ho va desmentir. De les disputes i rivalitats no se’n salva cap gènere musical.\nEl cantant sentimental que lloa la força de la família\nAmor y control, del disc homònim del 1992, comença com una curiosa barreja de bolero i salsa romàntica que podria acollir una lletra d’amor o desamor de parella, però Blades fa servir la bastida musical per reflexionar sobre la necessitat de la família com a estructura de suport. La va compondre després que diagnostiquessin un càncer a la seva mare, i ell mateix així ho explica a la cançó, narrada des d’un hospital.\nGràcies, Rubén Blades, per una nit inoblidable


Ajuts econòmics destinats a millorar la salut mental i la salut bucodental de la població més vulnerable | Noticias Baix Llobregat\nInicio Actualidad Ajuts econòmics destinats a millorar la salut mental i la salut bucodental...\nAjuts econòmics destinats a millorar la salut mental i la salut bucodental de la població més vulnerable\nL’Ajuntament de Cornellà, des de l’Àrea de Polítiques Socials, ha creat dues noves línies d’ajuts econòmics adreçats a millorar la salut mental i la salut bucodental de la població més vulnerable. En concret, són el Programa de Suport Emocional i Psicològic i el Programa de Suport a la Salut Bucodental.\nAl juliol es va posar en marxa el primer, que compta amb la col·laboració dels centres de psicologia de la ciutat, els quals s’han adherit al projecte, amb l’objectiu d’oferir els seus serveis professionals a l’abast de gent gran i de persones adultes, infants o joves que, a conseqüència de la pandèmia i d’altres circumstàncies adverses, han vist afectada la seva salut mental i no disposen de mitjans econòmics per afrontar les despeses de les seves teràpies psicològiques.\nPel que fa al Programa de Suport a la Salut Bucodental, aquest es preveu posar en marxa durant el mes d’octubre i està adreçat a infants, adolescents i joves de famílies vulnerables que necessiten tractaments odontològics bàsics. En aquest projecte s’han adherit centres i clíniques odontològiques de Cornellà per prestar els seus serveis d’higiene i de prevenció, endodòncies i tractaments de càries.\nPer desenvolupar aquestes dues iniciatives, el consistori ha establert col·laboració amb els diferents centres de suport psicològic de la ciutat, així com amb les diferents clíniques dentals de la localitat, que oferiran els seus serveis a totes aquelles persones que justifiquin la necessitat dels serveis requerits i que no puguin assumir el seu cost. Aquestes seran derivades al centre seleccionat des dels Equips Bàsics de Serveis Socials de cada barri i des del Servei de Primera Acollida dels Serveis Socials Municipals, ubicats al parc de Can Mercader.\nArtículo anteriorEl CRAM allibera les tortugues Casimiro i Damm\nArtículo siguienteDiumenge l’avinguda de Sant Ildefons serà un gran espai esportiu a l’aire lliure


El Pinar comptarà amb un dispositiu d’inserció sociolaboral - Diari de Rubí\nRubí ja és ciutat associada de la xarxa Eurocities\nL’Ajuntament de Rubí, a través de Rubí Forma, posarà en marxa a partir del 3 de maig un dispositiu d’inserció sociolaboral per a veïns i veïnes del barri del Pinar, que s’ubicarà al Centre Cívic La Cruïlla. Oferirà un programa d’orientació i acompanyament individualitzat per a 65 persones que podran millorar la seva ocupabilitat per facilitar la seva inserció laboral. El projecte té una durada de 6 mesos, fins al 31 d’octubre.\nEl servei estarà obert de dilluns a divendres de 8 h a 15 h i està destinat a persones residents al barri del Pinar. Els usuaris obtindran atenció amb un plantejament flexible i accediran a mesures ocupacionals en funció de les seves necessitats: informació del mercat laboral, orientació professional, motivació per a l’ocupació, anàlisi de l’ocupabilitat i les competències transversals, qualificació professional, pràctiques en empreses, derivació a altres recursos ocupacionals, acompanyament a la inserció i seguiment de la contractació.\nPer posar en marxa el dispositiu, el consistori ha rebut una subvenció de 101.442,72 euros del Servei Públic d’Ocupació de Catalunya (SOC) en el marc del projecte Treball als barris. La subvenció també s’ha destinat a un programa laboral que ha permès contractar 6 persones en atur per tal que puguin adquirir experiència professional i millorar la seva ocupabilitat. A través d’aquest programa, el consistori ha contractat 6 persones (1 oficial paleta, 1 peó paleta, 2 peons pintors i 2 jardiners). Els sis contractes són de jornada completa i per sis mesos, entre abril i setembre.\nTotes dues iniciatives estan subvencionades pel SOC en el marc del Programa de suport als territoris amb majors necessitats de reequilibri territorial i social


Inici > ITINERARIS D'UNA COL·LECCIÓ: OBRES ESCOLLIDES DE LA COL·LECCIÓ FUNDACIÓ COCA-COLA\nLes obres de la Col•lecció Fundació Coca-Cola seleccionades per a aquesta exposició responen a diverses disciplines, des de la pintura fins al vídeo, passant per la fotografia, l'escultura, la instal•lació i el dibuix.\nJosé Manuel Ballester, Ah! Mío cor, 2008,\nVídeo, color i so estèreo, 10 minuts © Fundación Coca - Cola\nTots els artistes presents en la mostra són essencials a l'hora de traçar el mapa de la creació contemporània de les arts visuals a Espanya i Portugal. La seua trajectòria i aportació a l'art contemporani han resultat de vital importància per al desenvolupament de noves tendències i formes d'expressió i així ho ha valorat la Fundació, que ha integrat les obres d'aquests creadors en el seus fons. La Col•lecció reuneix una enorme pluralitat d'artistes de diverses tendències, edats, estils i objectius que s'expressen a través de tècniques, mitjans i suports tecnològics molt diferents, que ens ofereixen multitud de plantejaments i sensibilitats com a conseqüència del caràcter plural i complex de les nostres societats.\nFotografia color, Revelat cromogènic © Fundación Coca - Cola\nEls artistes qüestionen i reflecteixen els temps que els ha tocat viure i aborden la realitat sociocultural dominant, així com també els seus mons personals i els seus microcosmos.\nVictoria Civera, Cataplaf, 2006,Oli sobre llenç, © Fundación Coca - Cola\nDe 16 de desembre de 2014 a 13 d’abril de 2015\n24,31 de desembre i 6 de gener, obert només al matí, de 10 a 14 hores. Tancat 25 de desembre i 1 de gener


Bobi Guest House Koprivshtica Bulgària - Ofertes d'hotels amb els MILLORS DESCOMPTES EN LÍNIA\n3 N. Gerdjikov str., Arnaout, Koprivshtica, Bulgària, 2077 - Veure al mapa\n"Comfortable and clean. Gentle and nice hosts. Lovely yard. P..."\nConvenientment situat a Koprivshtica, Bobi Guest House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Sredna Gora són només algunes de les atraccions disponibles per als visitants.\nBobi Guest House també ofereix moltes instal.lacions per enriquir la seva estada a Koprivshtica. Els clients de l'hotel poden gaudir de Wi-Fi gratuït en totes les habitacions, aparcament de cotxes, instal.lacions de barbacoa, àrea de fumadors, cuina compartida.\nL'ambient de Bobi Guest House es reflexa en cada habitació. aparell de televisió, TV satèl•lit/cable, nevera, plat de dutxa són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Les seves instal.lacions de primera i una situació excelent fan de Bobi Guest House la base perfecta per a gaudir de la seva estada a Koprivshtica.\nTots els tipus de viatgers (72) Parelles (37) Viatgers en solitari (1) Famílies amb infants petits (16) Famílies amb infants grans (7) Grups (12)


Biografia de Brennan Elliott, edat, altura, vida personal, carrera professional, digne net - Actors\nBiografia de Brennan Elliott, edat, altura, vida personal, carrera professional, digne net\nData de naixement: Mar 24, 1975\nLloc de naixement: Calgary, Alberta\nBrennan Elliott és un actor canadenc que va arribar a la fama per la seva sorprenent representació del doctor Nick Biancavila al programa de televisió de drama mèdic, 'Fort Meditation'. Elliott ha continuat a tocar en moltes pel·lícules i programes de televisió i es considera una joia a la indústria cinematogràfica canadiana.\nDes d’avui, Brennan s’ha implicat amb un parell de nous projectes. A més, el 2017, Elliott va aparèixer a la pel·lícula All of My Heart: Inn Love. Es va formar equip amb actors com Barbara Pollard, Gelsea Mae i Daniel Cudmore per a la pel·lícula. Anem a conèixer ara una mica més sobre aquest actor canadenc.\nBrennan Elliott: Educació primerenca i educació\nBrennan Elliott va néixer a Calgary, Alberta, el 24 de març de 1975. Va néixer com a fill únic dels pares originaris d’Irlanda del Nord. Per tant, Elliott és d’ètnia irlandesa, però, la seva nacionalitat és canadenca. El seu pare treballava com a directiu bancari mentre la seva mare treballava per a una companyia de finances. Malauradament, les coses no funcionaven realment entre els seus pares i van haver de dividir-se. Elliott era encara molt jove en aquell moment i va haver d’anar a viure amb la seva àvia paterna.\nPels seus acadèmics superiors, Brennan es va traslladar a Nova York esperant una millor formació. Va obtenir un títol del prestigiós estudi de l'actor de la Juilliard School. Poc després, Elliott va aparèixer al videoclip de Tom Cochrane, el 1991, 'La vida és una carretera'.\nBrennan Elliott: Carrera\nNo era, però, una via recta per a Brennan. Va començar com a cambrer en un restaurant per acabar de trobar-se. No obstant això, Elliott seguia perseguint els seus somnis i les coses solen pagar-se quan hi treballes de valent. Ben aviat va començar a obtenir papers en moltes pel·lícules de terror. Brennan fins i tot va tenir un paper a la famosa maledicció de terror de Chucky. Posteriorment va descriure el paper d'aquesta pel·lícula com una de les pel·lícules més desafiants en què ha participat.\nLes coses van anar millorant per a l’actor canadenc, ja que va poder interpretar un paper destacat en el thriller d’acció de 1999, The Silencer. Un any després, Elliott va oferir un paper a la pel·lícula G-Saviour. D'altra banda, Brennan també ha jugat a pel·lícules com 'Love You Like Christmas', 'All of My Heart', etc.\nBrennan Elliott: Vida personal\nAra a la seva vida amorosa, Brennan està junt amb la seva dona Cami Elliottouple. Els dos es van conèixer als anys noranta després de ser introduïts per un amic mutu. Segons els informes, es van caure instantàniament els uns als altres i aviat van començar a sortir. Brennan es va casar amb Cami el 2011 en una cerimònia tranquil·la. Els dos ara són beneïts amb dos fills increïbles i la família viu ara una bella vida al propi Canadà.\nBrennan continua esmentant que gran part del seu èxit es deu al suport de la seva família. A més, també és un home de família i li agrada passar temps amb ells sempre que està lliure de la seva feina. De petit, Brennan no tenia els pares més sorprenents, així que espera que els seus fills no arribin a sentir-se de la mateixa manera. La família Elliott també té un gos anomenat Furbaby i tenen aquest gos molt a prop del seu cor.\nBrennan Elliott: Net Worth i Social Media\nBrennan ja porta molt de temps a la indústria cinematogràfica. No només és un actor establert al seu país, sinó que Elliott també ha pogut marcar la seva presència a Hollywood. Ha aconseguit guanyar una bona quantitat de diners de tota la seva feina en pel·lícules i programes i s’espera que tingui un valor net de 3 milions de dòlars.\nEl famós actor canadenc també està actiu a les plataformes de xarxes socials i s’està fent un nom per ell mateix. És més actiu a Instagram on té més de 14k seguidors. Hauríeu d’anar a revisar-lo i trobar-lo sota el mànec @ brennanelliott2 .\nst louis cardinals dan mclaughlin pèrdua de pes


Diari còmplice: Geografia humana\nTornar és un verb impossible. “Entrem i no entrem en els mateixos rius. Som i no som”. Heràclit li aplanava el terreny a Einstein fa cosa de 2.500 anys. Un aquí porta implícit un ara. Digui el que digui el GPS, no podem anar al lloc d’on venim perquè ja no existeix. Tant és que el carrer no hagi canviat de nom. Recorres els escenaris de la infància i sents aquella tristor entre incòmoda i esperpèntica que desprenen els espectacles de Fort Bravo, el fals poblat del fals oest d’Almeria. La pueril il·lusió de formar part d’una pel·lícula que ja s’ha acabat. El teu poble que ja no és el teu poble. Hi ha cases tancades que eren plenes de vida. Hi ha absències gairebé tangibles a cada rogle del carrer on tenien per costum trobar-se dones que prenien el sol o la fresca, segons l’època de l’any. La geografia humana que no es dibuixa als plànols.\nI, de sobte, els detalls més insignificants cobren un sentit que abans no tenien. I no saps si riure o plorar per haver-te commogut en veure una argolla obsoleta que un dia va servir per fermar un animal. Et sembla veure la galleda de plàstic curulla de brossa variada que s’hi penjava quan tu eres petita perquè els gossos no l’escampessin pel carrer. Que aquell tros de ferro que fa tants anys va ser un objecte d’ús quotidià pugui resultar tan evocador com la imatge icònica d’un monument és un dels misteris que ens reserva la memòria del nostre disc dur.\n“El corazón tiene más cuartos que un hotel de putas”, va escriure García Márquez a El amor en los tiempos del cólera. I en cadascun hi ha una calaixera plena de records. Només cal obrir-ne un perquè s’escapin els fantasmes i tornin a poblar el teu món. Al teu davant tens el solar que ha deixat un enderroc, però tu hi veus la casa. I no amenaça ruïna. I t’atures a veure l’aparador de la botiga on convivien en promíscua harmonia petits electrodomèstics, llistes de casament i objectes de papereria. I ja no hi és però tu el veus. I la carnisseria de la qual sempre havies sentit a dir que no va tancar ni durant la guerra. Un ganxo que sobresurt a la façana és l’únic indici que hi trobes. Tu ja no hi havies vist cap canal de bestiar. Algun noi exhibint musculatura i prou. Tornes victoriosa de la recerca del temps perdut. Aquest cop, la magdalena ha sigut rica en ferro.\nEl retrovisor (Segre, 2-6-17)\nEra màquina més sofisticada de la meua infància. Fa molts anys que ja no canvia duros per xiclets de bola.\nPublicado por Anna Sàez Mateu en 11:44


LA VIDA DESPRÉS DEL BÀSQUET MANRESA (IV) - La barra del Nou Congost\npor LanceMcGeePublicada el 29 de agosto de 2021\nArriba la quarta entrega de la sèrie on repassem on jugaran els exjugadors del Bàsquet Manresa de les últimes temporades, centrant-nos en els que continuen en actiu.\nAquest any es produirà un fet inusual en la carrera de l’interior croat, i és que jugarà per segon any consecutiu en el mateix equip, el Tofaş Bursa. Amb els turcs el curs passat va aconseguir 13,4 punts i 4 rebots per partit.\nL’avilès viurà la seva tercera temporada consecutiva al Monbus Obradoiro, i aquest any ho farà com a primer capità després de la sortida de Pozas de l’equip.\nAls seus 33 anys el nord-americà acaba de fitxar pel JA Vichy-Clermont Métropole Basket de la segona divisió francesa, després de passar per l’Ironi Nes Ziona B.C. israelià.\nL’haitià canvia d’equip però no de país, i és que continuarà jugant a la lliga sud-coreana. Ara ha fitxat pels Suwon KT Sonicboom, després de fer 15,7 punts i 8,9 rebots per partit en l’última temporada amb els Changwon LG Sakers.\nEs troba sense equip després de desvincular-se fa pocs dies de l’Urbas Fuenlabrada.\nPer segona temporada consecutiva jugarà als Fukushima Firebonds de la lliga japonesa, amb qui el curs passat va aconseguir 15,6 punts i 8,9 rebots per partit.\nUn dels millors bases que ha passat pel Nou Congost els últims anys, jugarà per segona temporada consecutiva a l’Hereda San Pablo Burgos.\nAquest ala-pivot croat que va passar amb més pena que glòria pel Nou Congost, torna a l’ACB de la mà del Río Breogán. Ve de fer 13,4 punts i 4,3 rebots per partit amb el Split del seu país.\nEl californià s’ha consolidat com un jugador important a la LEB Or, i després d’acabar amb 10 punts i 4,1 rebots per partit amb l’HLA Alicante, acaba de fitxar pel Palencia Baloncesto.\nEl català serà un any més un dels millors bases de la LEB Or, i continuarà a les files del Covirán Granada, on es trobarà amb Pere Tomàs.\nL’anglès és una de les estrelles del bàsquet al seu país, i el curs passat va portar els Plymouth Riders a la final, on van caure contra els London Lions. Va ser el líder amb 16,3 punts i 6,2 rebots per partit, i aquesta temporada continuarà al mateix equip, que ara es passa a dir Plymouth City Patriots.\nDaFlow Martín continua allargant la seva carrera, i als seus 38 anys abandona el Real Valladolid Baloncesto per unir-se a l’ambiciós projecte del Movistar Estudiantes, formant part de l’equip favorit a aconseguir l’ascens a l’ACB.\nDesprés de triomfar a Israel a les files del Maccabi Rishon, el nord-americà acaba de fitxar per l’Anyang KGC de la lliga coreana.\nEl curs passat va disputar l’Eurolliga amb el Bayern, i ara s’enrola a les files del KK Budućnost, un dels projectes més interessants de la pròxima Eurocup que també ha fitxat jugadors com Micov, Reed o Wiley.\nEl dandi italià continuarà un any més al Vanoli Cremona, després d’ampliar el seu contracte per dues temporades. Amb el conjunt italià va fer 9,9 punts i 6,8 assistències per partit el curs passat.\nEl seu creixement continua i sembla difícil ficar-li sostre. Després de ser un dels millors exteriors de tota l’Eurolliga la temporada passada amb el Zalgiris, acaba de fitxar pel CSKA.\nJa no caldrà tenir por als partits contra el Fuenlabrada, i és que el manresà ha fet un pas endavant en la seva carrera fitxant per l’Hereda San Pablo Burgos.\nEl gegant eslovè continuarà un any més a les files del KK Šenčur del seu país, on és un dels millors jugadors: 10,8 punts i 4,6 rebots per partit el curs passat.\nUn altre que fa les maletes cap al Japó després de donar un bon rendiment a Europa. Després d’anotar 10,2 punts per partit amb l’Umana Reyer Venezia, fa les maletes cap als Utsunomiya Brex.\nEl de Michigan seguirà una temporada més al JDA Dijon francès, amb qui el curs passat va acabar amb 11,4 punts per partit.\nOn han anat després de passar pel Nou Congost? Repassem la trajectòria d'alguns exjugadors que…\nOn han anat després de passar pel Nou Congost? Repassem la trajectòria de 20 exjugadors…\nAnterior LA VIDA DESPRÉS DEL BÀSQUET MANRESA (III)\nSig BAXI Manresa 2021/22: Predicció dels experts


1r d’ESO: colònies a l’Escala | Institut Neus Català\nEn poques hores van tenir l’oportunitat de visitar els Aiguamolls de l’Empordà i gaudir de la privilegiada obervació d’una gran varietat de fauna i natura difícil de poder contemplar en altres espais; van gaudir de la platja i el mar en un entorn privilegiat com el de la Costa Brava; van compartir joc, nit i convivència més enllà de les aules de l’Institut; van visitar les ruïnes d’Empúries i van poder fer un tast del que devien ser aquells paratges en època grega i romana i, sobretot, van respirar aire fresc sota la pluja i la ventilació de la tramuntana.\nEn definitiva, una experiència única que ara ha de servir per lligar amb els continguts del projecte que actualment estem realitzant: “Illes verdes”, que ens ajuda a conèixer millor la natura, els espais verds i les civilitzacions clàssiques des d’una perspectiva interdisciplinar i significativa de cara a la consolidació dels aprenentatges.\nEn aquest enllaç podeu veure un recull de les meravelloses fotografies que defineixen a la perfecció l’ambient que vam poder viure.\nAquesta activitat ha estat possible gràcies a la col·laboració dels fons POEFA: Programes de suport educatiu finançats pel Ministeri d’Educació i Formació Professional i cofinançats pel Fons Social Europeu (FSE 2014-2020) de foment de la igualtat d’oportunitats educatives.


JEEP RENEGADE 2018: MÉS CONNECTIVITAT I FUNCIONALITAT\nBrowse: Home » JEEP RENEGADE 2018: MÉS CONNECTIVITAT I FUNCIONALITAT\nQuatre nivells d’equipament, dues edicions especials, 13 combinacions de motors i canvis, tres caixes de canvi i l’opció de la tracció davantera o la tracció total.\nA dia d’avui ja està disponible la possibilitat d’ordenar el Jeep Renegade 2018. El nou model year incorpora millores substancials en elements funcionals i de infoentreteniment, a més d’una varietat de noves opcions de personalització, que fan que el SUV més capaç de la seva categoria resulti encara més atractiu.\nConnectivitat millorada amb el sistema de infoentreteniment Uconnect d’última generació\nEntre les millores cal destacar els nous sistemes de infoentreteniment Uconnect, que estan disponibles amb una selecció de pantalles de 12,7 cm (5 “), 17,8 (7”) i 21,3 cm (8,4 “), sent aquesta última la més gran del seu segment.\nAquests avançats sistemes reuneixen una àmplia gamma de funcions de control, navegació, entreteniment i comunicació mans lliures que milloren tant l’experiència de conducció com el confort a bord dels passatgers.\nEl sistema, que empra un processador més ràpid i potent per a temps de resposta més ràpids, permet al conductor controlar moltes funcions de bord, inclòs el climatitzador i l’àudio, directament a través de la pantalla de l’Uconnect, el que es tradueix en una seguretat addicional al conduir.\nDepenent del nivell d’acabat, el Jeep Renegade pot equipar-se amb el sistema Uconnect 5.0 o els nous Uconnect 7.0 i Uconnect NAV 8.4\nTots dos sistemes Uconnect 7.0 i Uconnect NAV 8.4 també compten amb una pantalla tàctil a tot color d’alta definició que millora significativament l’experiència de la interfície d’usuari, oferint la capacitat de pessigar i ampliar, i una barra de menú personalitzable amb les funcions d’arrossegar i deixar anar.\nLes funcions del nou sistema Uconnect també inclouen trucades en mans lliures, navegador i lectura de missatges per a una experiència de conducció diària confortable, segura i connectada. Les opcions de ràdio incorporades també estan disponibles per permetre a conductor i passatgers escoltar la ràdio per Internet en streaming via Bluetooth o connectar dispositius personals compatibles al port USB o al connector AUX.\nEls sistemes Uconnect 7.0 i NAV 8.4 també incorporen Apple CarPlay, la forma més intel·ligent i segura d’usar l’iPhone mentre es condueix, i també són compatibles amb Android Auto ™, que brinda directament el millor de Google a aquest SUV compacte de Jeep.\nTots els sistemes Uconnect ofereixen els serveis Uconnetc LIVE de Jeep que permeten als usuaris veure i monitoritzar un gran nombre d’aplicacions en la pantalla de l’Uconnect, connectant simplement els seus smartphones al vehicle via Bluetooth. Amb Uconnect LIVE, l’usuari pot accedir a aplicacions com la ràdio per Internet Tune In i el streaming de música Deezer, així com les últimes notícies de Reuters i canals socials com Facebook i Twitter. L’aplicació Uconnect LIVE es pot descarregar de l’App Store o de Google Play i s’instal·la en els smartphones.\nFinalment, per als clients que volen millorar les seves prestacions de conducció tot terreny, l’Uconnect NAV 8.4 es pot equipar amb Jeep Skills, una aplicació innovadora i fàcil d’utilitzar que proporciona indicadors específics en temps real sobre les prestacions de conducció del vehicle, com tracció , balanceig, inclinació, pressió i altitud.\nMajor funcionalitat per a un ús intel·ligent de l’espai\nDes del seu llançament el 2014, el Renegade ha destacat per la seva funcionalitat versàtil i les seves característiques fàcils d’utilitzar. Les millores per 2018 permeten que el Renegade destaqui encara més si cap en la seva categoria.\nUna nova consola central, amb un espai per a smartphones, nous posagots i compartiments portaobjectes addicionals, inclosa una xarxa per allotjar accessoris petits (tablets, etc.). La comoditat i el confort del passatger també s’han millorat amb la reubicació del port USB addicional (que ara se situa a la part posterior del reposabraços central per facilitar l’accés dels passatgers del seient de darrere). Aquesta característica s’ofereix de sèrie a partir de l’equipament Longitude. Totes aquestes solucions intel·ligents proporcionen més d’1,2 litres d’emmagatzematge addicional. Finalment, el tirador de la porta del darrere s’ha redissenyat per a una millor accessibilitat i major facilitat d’ús.\nNoves opcions de personalització que milloren la gamma Renegade\nA la gran varietat d’opcions disponibles per triar actualment, al 2018 s’afegeixen encara més possibilitats perquè els clients personalitzin el seu Renegade i adaptin el vehicle a les necessitats i exigències del seu estil de vida. Els nous materials per als seients i la tapisseria Polar Plunge estan disponibles en els equipaments Longitude i Limited, incloent el cridaner contrast de la tapisseria de cuir de color Negre i Gris Ski amb costures Gris Ski disponible com a opció en l’acabat Limited. Les insercions redissenyades de la ràdio, de les sortides de ventilació, del túnel central i dels altaveus també proporcionen a l’habitacle un aspecte més modern i sofisticat.\n← SÈRIE ESPECIAL CITROËN C3 ELLE: URBÀ I A LA MODA\nEL VOLKSWAGEN DRIVING EXPERIENCE 2018 ARRENCA A ÀUSTRIA AMB UN ESPECTACULAR CURS DE CONDUCCIÓ A NEU →


Màxima sintonia entre Ximo Puig i Carles Puigdemont: 'Junts podem fer moltes coses'\nMàxima sintonia entre Ximo Puig i Carles Puigdemont: ‘Junts podem fer moltes coses’\nAcorden la reciprocitat entre la nova RTVV i la CCMA\nLa cimera bilateral entre els presidents del País Valencià i Catalunya, Ximo Puig i Carles Puigdemont, s’ha fet aquest matí en un to de màxima cordialitat i confiança. En la conferència de premsa posterior a la reunió, Ximo Puig ha expressat la seva voluntat i compromís de treballar conjuntament amb el govern de la Generalitat de Catalunya: ‘Volem treballar mirant-nos als ulls i dir-nos que volem fer coses junts. Junts podem fer moltes coses.’\nPuig ha explicat els acords en tres qüestions amb Puigdemont: ‘Estabilitzar un nou marc de relacions entre Catalunya i la Comunitat Valenciana. Hem de traslladar a la política allò que ja és normal entre els ciutadans. Farem reunions bilaterals cada semestre.’ També s’ha acordat establir una agenda de treball per a l’impuls del corredor mediterrani. I també la creació d’una ‘comissió tècnica permanent per fer un seguiment quotidià de les obres del corredor mediterrani’.\nA més, Puig i Puigdemont han acordat d’establir la reciprocitat entre la nova televisió i ràdio públiques valencianes i TV3: ‘Tan bon punt tinguem en funcionament les noves ràdio i televisió públiques, facilitarem que es puguin veure a Catalunya i a l’inrevés.’\nPuig ha definit la reunió com ‘una jornada històrica’. I ha afegit: ‘Durant massa temps hi ha hagut incomunicació entre la Comunitat Valenciana i Catalunya. S’ha obert un nou temps per a l’aliança entre les dues comunitats. Catalunya és per a la comunitat valenciana el primer client comercial. És a qui més comprem i a qui més venem. La Comunitat Valenciana és el segon client i el segon proveïdor de Catalunya.’\nRelació estreta i respecte mutu\nCarles Puigdemont ha destacat que ara, amb aquesta aliança institucional entre el Principat i el País Valencià ’s’ha acabat el temps de la reclamació i la queixa, el final de les promeses incompertes. Ve el temps de les execucions, ve el temps de veure passar els trens del corredor mediterrani.’\nUn dels elements més especialment significatius de la reunió és la declaració de respecte mutu pels ‘projectes polítics’ que emprengui cadascú; el president Puig ha dit específicament que el procés d’independència no entorpirà pas les relacions, per més que la seva posició política sigui contrària. ‘Amb els respecte mutu, de la identitat i del projecte polític de cadascú, no escatimaren esforços per col·laborar’, ha dit Puigdemont. ‘La relació entre valencians i catalans es produirà sempre en qualsevol circumstància’, ha reblat Puig. ‘No vull afectar cap tipus de procés del qual jo no formo part directament. Als valencians els agradaria que formés part d’Espanya, l’Espanya plural a la qual ens agradaria viure i conviure.’


Una inspecció ecològica al Rec Comtal | Barcelona Cultura\nTrobada a l'estació de tren de Torre Baró.\nActivitat gratuïta amb inscripció prèvia a casadelaigua@scea.cat. Es recomana portar roba còmode i botes d'aigua.\nUna inspecció ecològica al Rec Comtal\nUn taller per determinar l’estat de conservació d’aquest curs d’aigua a partir dels seus animals i altres variables.\nEn el marc de les activitats de la Casa de l’Aigua, el dissabte 21 d’octubre s’ha organitzat una sortida naturalista per inspeccionar l’estat de salut ecològica del Rec Comtal. L’activitat estarà conduïda per experts del Projecte Rius, una iniciativa de l’Associació Hàbitats.\nEl Projecte Rius va néixer fa 20 anys amb la voluntat d’implicar a la ciutadania a la conservació i millora dels nostres rius. Per inspeccionar la qualitat ecològica dels cursos d’aigua, l’associació ha dissenyat una metodologia científica amb què es mesuren variables com el cabal, la temperatura, la presència de certes substàncies químiques, l’estat del bosc de ribera i la fauna que viu el riu.\nAquests seran els mètodes que posaran en pràctica els participants a aquest taller a l’aire lliure que es realitzarà en un tram del Rec Comtal, la infraestructura que abastí d’aigua la ciutat de Barcelona durant molts segles al mateix temps que s’usà pel regadiu i com a motor de molins hidràulics de diferents indústries.\nData de publicació: Dimecres, 11 Octubre 2017


Tests d'estrès, potser també per a asseguradores\nTROBADA DE L'EUROGRUP\nLa ministra Salgado es va mostrar partidària de flexibilitzar el fons de rescat de l'eurozona. L'Ecofin parlarà avui de com dur a terme la nova onada de tests d'estrès a les entitats financeres.\nLARA MALVESÍ Brussel·les 18/01/2011 00:00\n260x366 El ministre d'Economia italià, Giulio Tremonti, i la ministra espanyola Elena Salgado. / FRANÇOIS LENOIR / REUTERS El ministre d'Economia italià, Giulio Tremonti, i la ministra espanyola Elena Salgado. / FRANÇOIS LENOIR / REUTERS\nLes tres noves autoritats de supervisió financera engegades per Brussel·les estan disposades a no deixar cap forat al sistema financer i aturar qualsevol amenaça que pugui derivar en una nova crisi ja sigui al sector bancari, al borsari o al del món de les assegurances. La desconfiança cap als bancs i caixes, a qui la UE tornarà a fer passar pels test d'estrès els propers mesos, també es gira ara cap a les companyies d'assegurances, a qui també es podria obligar a passar exàmens de revàlida.\nLa idea és del director general de l'Autoritat Europea d'Assegurances i Pensions (EIOPA), el portuguès Gabriel Bernardino. El fins ara cap de relacions internacionals de Seguros de Portugal proposa que passin per test d'estrès el 50% de les asseguradores de cada país (les més grans).\nL'EIOPA substitueix l'antiga autoritat supervisora de les companyies d'assegurances, el CEIOPS, i farà d'expert independent per a la Comissió, el Parlament i el Consell europeus. A diferència de l'anterior, la nova autoritat supervisora del sector no fa només de consultora dels diferents òrgans supervisors nacionals, sinó que pot controlar tota les companyies de la UE. El pressupost global per a l'EIOPA, l'Autoritat Europea de Mercats i Valors (ESMA) i l'Autoritat Europea Bancària (EBA) i és de 40 milions d'euros per a l'any 2011.\nEls tests d'estrès\nTot i que la tríada supervisora va començar a funcionar de facto amb el nou any, a l'abril entraran oficialment en servei i estaran preparades per dur a terme els temuts nous tests d'estrès, un exàmens que volen "treure lliçons del passat" i "ser més rigorosos i creïbles", han explicat fonts de la Comissió Europea a aquest diari.\nSobre com dur a terme els nous tests d'estrès, que en la seva edició del juliol del 2010 van suspendre caixes catalanes com Caixa Catalunya, Caixa Manlleu o Caixa Sabadell, i que van aprovar bancs irlandesos que han provocat la fallida financera del país més endavant, en parlaran demà en un esmorzar els ministres d'Economia i Finances (Ecofin) de la UE a Brussel·les.\nEntre les lliçons que es van treure aleshores hi ha el fet que no tots els països van ser igual d'exigents en els seus exàmens a la banca, una al·lusió a Irlanda. Està previst que a l'Ecofin d'avui la ministra d'Economia espanyola, Elena Salgado, defensi que els tests fets a les seves entitats ja van ser prou forts.\nTot i això, els seus socis podrien demanar-li que els tests siguin més durs pel que fa al punt dèbil de la banca espanyola, els actius de béns immobles. Pel govern espanyol, els exàmens a què obliga Brussel·les no són una amenaça, sinó un escut contra la desconfiança dels mercats. El president del govern espanyol, José Luis Rodríguez Zapatero, fins i tot demanava fa una setmana que la UE accelerés els tests d'estrès per tal de difuminar internacionalment "els dubtes sobre la vulnerabilitat" de les entitats espanyoles.\nD'altra banda, l'Eurogrup, que reuneix tots els ministres econòmics de la zona euro, es va centrar ahir novament en el fons de rescat permanent. En concret, es va continuar discutint sobre l'ampliació del fons i la definició de les seves facultats.\nLa ministra Salgado va defensar un fons "flexible", és a dir, un fons ampliable i que pugui utilitzar-se de manera preventiva. La titular econòmica espanyola va negar, però, que per voler una ampliació del fons (que actualment compta amb 750.000 milions d'euros) Espanya vegi a l'horitzó la possibilitat de demanar un rescat.\nI és que moltes de les veus que aposten per ampliar el fons ho fan perquè saben que amb l'actual dotació n'hi ha prou per a països de la dimensió d'Irlanda o Portugal, però no per a Espanya, que obriria una ferida molt més greu a l'economia de l'eurozona.


Habitacions - Hotel Exe Prisma\nL’Hotel Exe Prisma disposa de 55 habitacions i suites de diverses mesures i capacitats. Són habitacions àmplies i tranquil•les, i totes elles tenen wifi gratuït, climatització, TV satèl•lit de pantalla plana, caixa de seguretat, escriptori i assecador de cabell, entre altres serveis.\nLes estances són per a dues, tres, quatre i fins a set persones. Hi ha també habitacions adaptades per a persones amb mobilitat reduïda.\nÚs doble o individual. 40 m2 de superficie. Ofereix conexió Wi-Fi gratuïta, aire condicionat, TV de pantalla plana vía satélite, un escritori, sòl de parquet, caixa forta, bany complet, assecador i productes de cortesia.\nHabitació per a tres persones. Superfície de 40 m². És una habitació agradable, silenciosa i ben equipada. Té wifi gratuït, aire condicionat, TV satèl•lit amb pantalla plana, escriptori, caixa forta, sòl de parquet, bany complet amb assecador i amenities en el bany.\nHabitació gran, de 40 m2, pensada especialment per a famílies. Compta amb dos dormitoris i dos banys. Una estança té un llit de matrimoni o dos llits individuals, i l’altra estança té lliteres. Capacitat màxima per a 4 persones. Té wifi gratuït, aire condicionat, dos televisors satèl·lit amb pantalla plana, minibar, escriptori, caixa forta, terra de parquet, bany complet amb banyera, assecador i articles de cortesia.\nDoble o d’ús individual. Superfície de 40 m2. És una habitació agradable, silenciosa i ben equipada. Té wifi gratuït, aire condicionat, TV satèl·lit amb pantalla plana, escriptori, caixa forta, terra de parquet, bany complet amb assecador i articles de cortesia.\nLa Junior Suite de l'Exe Prisma destaca per la seva amplitud i la seva lluminositat. Amb 45 metres quadrats i amplis finestrals exteriors, és l'estada ideal per relaxar-se i fins i tot per treballar durant el viatge, ja que disposa d'un espaiós saló amb taula de despatx. El dormitori és totalment independent i disposa de llit King size.\nL'habitació quàdruple Deluxe està pensada especialment per a famílies o grups. Compta amb una àmplia, lluminosa i elegant estada amb dos llits individuals i dues lliteres per a dues persones. A més, té wifi gratuït, aire condicionat, dutxa d'hidromassatge, nevera de 90L, mirall d'augment, Smart TV de 55" i bullidor d'aigua elèctric, entre d’altres.\nHABITACIÓ DOBLE O TWIN DELUXE\nNostra àmplia, lluminosa i acollidora habitació doble o twin Deluxe s'adapta a les teves necessitats. A més d'un gran finestral, l'estada compta amb un llit matrimonial o 2 llits i amb sofà llit. Capacitat màxima per a 4 persones. Té wifi gratuït, aire condicionat, dutxa d'hidromassatge, nevera de 90L, mirall d'augment, Smart TV de 55" i bullidor d'aigua elèctric, entre d’altres.\nL'habitació quíntuple Deluxe t'ofereix totes les comoditats perquè gaudeixis d'una agradable estada a Andorra amb amics o en família. A més d'un gran finestral, aquesta àmplia habitació compta amb un llit doble de 180200, una llitera de 90200 i un sofà llit d'ús individual. Capacitat màxima per a 5 persones. Té wifi gratuït, aire condicionat, dutxa d'hidromassatge, nevera de 90L, mirall d'augment, Smart TV de 55" i bullidor d'aigua elèctric, entre d’altres.\nHabitació àmplia, lluminosa i confortable per a gaudir d'unes vacances amb amics o en família. Capacitat per a 6 persones. A més d'un gran finestral, les estades estan equipades amb llits individuals de 90200, lliteres per a dues persones i sofà llit. Compten amb wifi gratuït, aire condicionat, dutxa d'hidromassatge, nevera de 90L, mirall d'augment, Smart TV de 55" i bullidor d'aigua elèctric, entre d’altres.


Telmotango Hotel Suites Buenos Aires Argentina - Ofertes d'hotels amb els MILLORS DESCOMPTES EN LÍNIA\nReserva Telmotango Hotel Suites\nChacabuco 679, Monserrat, Buenos Aires, Argentina, 1069\nCaracterístiques que t'encantaran sobre Telmotango Hotel Suites\nPuerta Roja80 m\nMuseo del Traje190 m\nCentro Nacional de la Música200 m\nKhori Wasi210 m\nLibreria De Avila290 m\nWalrus Books290 m\nPuntos en el Espacio300 m\nHabitacions disponibles a Telmotango Hotel Suites\nMés informació sobre Telmotango Hotel Suites\nDissenyat tant per oci com per negoci, Telmotango Hostel Suites està situat idealment a Monserrat; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Museo del Traje, Centro Nacional de la Música, Museo Argentino del Títere.\nA Telmotango Hostel Suites, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, magatzem d'equipatge, habitació familiar, lloguer de cotxes.\nL'ambient de Telmotango Hostel Suites es reflexa en cada habitació. calefacció, servei de despertador, balcó/terrassa, ventilador, caixa forta a l'habitació són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Telmotango Hostel Suites és la vostra destinació si buscau allotjament de qualitat a Buenos Aires.\nEl Ateneo Grand Splendid - 2,74 km\nRecoleta - 3,29 km\nCementiri Recoleta - 3,45 km\nMuseu Nacional de Belles Arts - 3,87 km\nMuseu d'Art Llatinoamericà de Buenos Aires - 5,01 km\nPalermo Soho - 5,5 km\nBoscos de Palermo - 6,05 km\nPuerta Roja - 80 m\nAppetite - 170 m\nMuseo del Traje - 190 m\nCentro Nacional de la Música - 200 m\nKhori Wasi - 210 m\nGibraltar - 250 m\nNakua - 280 m\nLibreria De Avila - 290 m\nWalrus Books - 290 m\nPuntos en el Espacio - 300 m


COMnoticies / El ple de l'Ajuntament de Girona aprovarà aquest vespre una moció en la que demana que els embargaments de l'habitatge quan no es pot pagar la hipoteca serveixin per eixugar totalment el deute amb el banc. Girona s'afegirà així als 16 ajuntaments catalans\nEl ple de l'Ajuntament de Girona aprovarà aquest vespre una moció en la que demana que els embargaments de l'habitatge quan no es pot pagar la hipoteca serveixin per eixugar totalment el deute amb el banc. Girona s'afegirà així als 16 ajuntaments catalans\nFeb 08, 2011, 11:09 AM, Gerona, CT, Spain\n#girona #hipoteques #moció\nEl PSC vota en contra de la iniciativa legislativa sobre la independència per considerar-la il·legal\nPle municipal a Girona, aquesta tarda amb una moció polèmica. El Partit Popular vol que se'ls hi denegui l'arrelament familiars als immigrants que infringeixin les normes de manera reiterada. Girona Sonia Tubert, bona tarda,\n[Rac1 - 14/15] Aprovada la moció per a la insubmissió fiscal


Rajos i granís sorprenen les nostres comarques | ARA Multimèdia\nDimarts 31 març 2020\nRajos i granís sorprenen les nostres comarques\nUn llamp en el Baradello d'Alcoi\nTempesta curta i intensa, amb rajos i llamps, en aquest 21 de maig\nEscrit per Lirios Silvestre 21 maig 2018\nHa sigut una tempesta ràpida, poc més d'una hora, i molt focalitzada en alguns punts. En poc temps ha caigut molta aigua i un poc de pedra en algun punt, però el que més ha cridat l'atenció han sigut els forts llamps que s'han pogut vore i sentir. A la imatge de la dreta es pot vore en roig i groc els rajos caiguts a les nostres comarques en una hora, via AEMET. La tempesta no ha deixat incidents d'importància, llevat d'una alerta a Penàguila o un testimoni ha avisat d'un foc produït per un llamp a prop d'uns dipòsits d'aigua.\nHa sigut una tempesta ràpida, poc més d'una hora, i molt focalitzada en alguns punts. En poc temps ha caigut molta aigua i un poc de pedra en algun punt, però el que més ha cridat l'atenció han sigut els forts llamps que s'han pogut vore i sentir. A la imatge de la dreta es pot vore en roig i groc els rajos caiguts a les nostres comarques en una hora, via AEMET. La tempesta no ha deixat incidents d'importància, llevat d'una alerta a Penàguila on un testimoni ha avisat d'un foc produït per un llamp a prop d'uns dipòsits d'aigua.\nMés notícies de l'etiqueta: ARA IMATGE\nL'Eduardo Latorre rep una inversió de més de 7.000 euros per a millorar els vestuaris i la piscina 11 juliol 2018\nRafa Briet ja és oficialment el nou Director General d'Habitatge, Rehabilitació i Regeneració Urbana 9 juliol 2018\nL'alcoià JLeva conta qui és en la seua nova cançó-videoclip 4 juliol 2018\nCiutadans Alcoi critica "l'espantosa imatge" de brutícia en alguns carrers del centre de la ciutat 2 juliol 2018


Publicat 30/01/2019 19:03CET\n"El projecte no el duu a terme la prpia ATM, ho fan empreses privades contractades per l'ATM", ha afirmat Calvet en comissió parlamentria sobre la T-Mobilitat, i ha detallat que la majoria dels subprojectes necessiten el canvi tecnolgic del taquillatge, la qual cosa comporta un retard en tot el projecte.\nHa explicat que han iniciat els trmits perqu la concessionria SocMobilitat, l'encarregada d'implementar i gestionar la T-Mobilitat, compensi l'ATM pels retards: "L'ATM va enviar a SocMobilitat 36 avisos de retard i es van obrir set expedients de sanció, dos d'ells fermes".\nCalvet va afirmar a l'octubre que la T-Mobilitat no entraria en funcionament fins al 2021 per evitar que es posés en risc la qualitat i que la prova pilot es faria aquell mateix any.\n"NO ÉS CAP DESASTRE"\nEn respondre a les intervencions dels grups parlamentaris, Calvet ha insistit que la gestió de la T-Mobilitat no ha estat cap desastre, i ha recordat que tenen el compromís de complir amb els terminis: "Les dates que hem anat marcant durant aquesta legislatura entenem que es podran complir".\nCalvet ha afirmat que "hi ha una confusió essencial respecte al que ha estat el desenvolupament del projecte i als eventuals retards" perqu, ha defensat, qui no ha pogut assolir els objectius en el temps previst han estat les empreses.\n"L'administració impulsa per l'administració adjudica", ha precisat el conseller, que no ha considerat que sigui necessari fer una altra licitació perqu el treball s'ha fet sobre la base del contracte i la legalitat, en les seves paraules.\n740 PUPITRES FABRICATS\nSobre el canvi tecnolgic del taquillatge, Calvet ha explicat que durant "un període extens" la validació sense contacte conviur amb la magntica, cosa que implicar la substitució d'equips per tenir la doble funcionalitat.\nAquest any comenar la substitució pels equips nous en els autobusos, segons Calvet, que ha explicat que ara per ara hi ha 740 pupitres fabricats dels 3.400 que es necessiten, i que s'estan fabricant a un ritme de 50 per setmana.\nQuan ha estat preguntat per l'autocrítica, Calvet ha assegurat que l'han fet tant des de la Conselleria com des de l'ATM: "Hem assumit que aquest és un projecte que ha patit uns retards i no volem que els torni a patir".


Crítica: Oliver Twist - T. Gaudí ~ EspectáculosBCN\nInicio Teatro críticas Crítica: Oliver Twist – T. Gaudí\nJanna Ayesa 26 octubre, 2016 17 octubre, 2019 críticas, Teatro\nLA cia MAGATZEM D’ARS ha estrenat al Teatre Gaudí, el seu musical sobre la història d’Oliver Twist de Charles Dickens. Un musical de petit format amb una posada en escena senzilla però molt efectiva. Quatre actors en escena, dos nois i dues noies.\nEl musical parla sobre la orfandat de l’Oliver, un nen que viu a Anglaterra i que viu en un orfanat. El nen d’uns 8 anys coneix la vida i la misèria dels carrers de Londres del 1800 i s’endinsa en un món una mica complicat.\nUna versió molt original d’Oliver Twist en format de musical al Teatre Gaudí\nLa versió de Magatzem D’Ars dirigida per Albert Pueyo és una versió reduïda però molt efectiva de l’obra original. Compta amb només quatre actors per a explicar la història més essencial; Dues noies (Xenia Nogué i Ivette Novell), qui interpreten els personatges dels dos nens (Dodger i Oliver) i dos nois (Arnau Armengol i Jordi Fornieles), que alternen els papers del cuiner de l’orfanat, del senyor que acull a l’Oliver a casa seva, algun altre paper secundari i el paper de Figgins.\nLa posada en escena de l’obra de teatre és molt bàsica. Només basant-se en dos espais fixes amb molt poca escenografia i el mínim d’atrezzo, es crea i s’explica tota la història. Aquest fet, convida a imaginar-se com serien aquests espais i llocs on es situa la obra. Però potser per a qui no conegui la història, a vegades es queda una mica pobre d’elements per tal d’entendre alguna escena.\nPel que fa a la música val a dir que és una música senzilla, però ben construida i molt efectiva per a l’obra. La música es basa molt en els pensaments i en l’acció que està passant a cada moment. És molt clara pel que fa a la lletra i el sentiment que desperta.\nEls actors i actrius de l’obra, a més d’interpretar bé el seu paper fent-lo el més realista possible, vocalitzen molt a l’hora de cantar, fet que ajuda molt a entendre la història. D’altra banda, també cal dir que la música, en alguns moments és massa forta i tapa una mica les veus dels actors.\nCom a punt negatiu també cal comentar que la música no és en directe, sinó enllaunada, cosa que fa que la música potser no arribi tant com altres musicals on hi ha present un instrument musical com ara el piano o una petita banda.\nMalgrat això, Oliver Twist és un musical de Barcelona molt recomanable, ja que la seva posada en escena és molt interessant perquè convida a la imaginació, dóna un missatge molt clar i els actors i actrius ho fan molt bé.


PressReader - La Vanguardia (Català): 2019-06-07 - Espanya afronta amb ambició el Mundial de futbol femení\nEspanya afronta amb ambició el Mundial de futbol femení\nVint-i-quatre seleccions es disputen el tron internacional a partir d’avui a França\nLa Vanguardia (Català) - 2019-06-07 - PORTADA - Barcelona\nFrança i Corea obriran aquest vespre a París el Mundial de futbol femení, en què 24 seleccions es disputaran el tron internacional. Espanya, que s’estrena demà contra Sud-àfrica, afronta la cita amb ambició renovada.\nLa llarga espera s’ha acabat. Ha arribat l’hora de sortir al camp i gaudir del Mundial, un esdeveniment únic en què Alexia Putellas (Mollet del Vallès, 1994) té dipositades moltes esperances per créixer com a futbolista. Frisosa pel debut (“tinc ganes que comenci de seguida”), serà una de les grans estrelles de la selecció espanyola al torneig que es disputa a França.\nVostè ja va ser fa quatre anys al Mundial del Canadà. Quines són les diferències respecte a la situació actual? Comparat amb l’anterior, la preparació amb què arribem a aquest Mundial no hi té res a veure. Ara estem molt més ben entrenades i a més hem adquirit un grau d’experiència clau, gràcies en part al nivell dels partits internacionals que hem jugat. Al final això es veu reflectit en els resultats.\nHa canviat molt Alexia Putellas des d’aleshores...\nEl del Canadà era el meu primer Mundial. Era molt jove, només tenia 21 anys. Podria dir que pràcticament no era conscient del que estava passant. Ara sí que en soc, i per això intento aprofitar al màxim cada moment. He crescut en tots els aspectes. Miro de ser millor a cada entrenament perquè quan arribi l’hora [la cita mundialista] pugui donar el millor de mi sobre el camp.\nFa temps es va proclamar campiona d’Europa dues vegades amb Espanya sub-17 (2010 i 2011). Per què costa d’arribar lluny amb l’absoluta? Ara ens hem acostumat a veure les categories inferiors arribar a finals i fins i tot guanyar-les. Ens sembla gairebé normal. Encara que sigui en un grau inferior, també passa una cosa semblant amb la selecció absoluta. Fins no fa gaire, per exemple, teníem dificultats per classificar-nos per a les fases finals; en canvi, si ara no ho féssim seria una decepció. Hem passat d’una presència ocasional d’Espanya a un fet habitual. És un procés. El següent esglaó ha de ser arribar a una final d’un torneig important.\nÉs un esglaó molt alt?\nSi li soc sincera, parlar de finals ara no és ser gens realista. Hi ha seleccions que són favorites i que ens porten anys d’avantatge per l’aposta que hi ha hagut pel futbol femení als seus països. Estem més a prop, però encara ens queda un tros.\nQuè ha d’esperar l’afició, doncs?\nLa gent pot estar segura que l’equip competirà. A partir d’aquí hi influiran molts factors: de vegades necessitarem aquella mica de sort, d’estar encertades de cara a porta. Perquè això passi serà fonamental crear moltes ocasions de gol. També ens ajudarà a avançar si som capaces de mantenir la porteria a zero.\nAquest estiu les observaran molts ulls.\nPel que tenim entès, els mitjans tenen la intenció de donar-nos molta visibilitat. Nosaltres també hi tindrem part de responsabilitat perquè si els resultats no són al camp servirà de poc. A escala mediàtica és molt important que se’ns tingui en compte, però caldrà alimentarho amb resultats. Una cosa sense l’altra no s’entendrà.\nPer què creu que l’eclosió del futbol femení ha arribat ara i no abans? La societat hi té molt a veure, en això. L’empoderament de la dona els últims anys ha fet que ens estiguem acostant al lloc que ens mereixem. Al final és una qüestió històrica. Per desgràcia sempre hi ha hagut aquesta desigualtat en societats que s’han caracteritzat per ser masclistes. De mica en mica, la igualtat entre homes i dones s’aproxima més. S’ha d’entendre que estem parlant de persones, independentment del sexe que tinguem. Hauria d’haver estat així des de sempre.\nQuines són les metes del futbol femení per arribar a a aquesta desitjada igualtat? Cal començar, sobretot, per garantir les mateixes oportunitats: que un nen i una nena tinguin la possibilitat\n“Ja ens hem acostumat a estar en els grans tornejos; el següent esglaó ha de ser una final”\nde ser el que vulguin ser, en aquest cas futbolistes.\nNo es tracta, doncs, només de diners.\nNosaltres som conscients que les xifres que es mouen en el futbol masculí són estratosfèriques. Quan parlem d’igualtat ni de bon tros volem dir que ens paguin el mateix. Parlem de tenir els mitjans necessaris, d’ajuts perquè les futbolistes puguin ser més bones si aquesta és la seva voluntat. Òbviament reclamem un sou digne per poder viure d’això i no haver de dependre d’altres feines que ens treguin temps que podem dedicar a ser més bones jugadores. Al cap i a la fi, és el que es reclama i espero que estiguem a prop d’aconseguir-ho.\nPer això és tan important el conveni col·lectiu per al futbol femení a Espanya. Esclar. Hem d’arribar a un acord com més aviat millor. He de dir que en el meu cas tots els requisits es compleixen, però per desgràcia hi ha companyes que no poden dir el mateix. A mi m’agradaria que totes tinguessin les mateixes oportunitats que jo de sentir-se així, futbolistes al cent per cent. A més, en el futur no se sap mai. Espero poder estar molts anys al Barça, però si un dia decidissin prescindir de mi m’agradaria guanyar-me la vida on sigui de manera digna.\nQuina opinió li mereix que la Pilota d’Or Ada Hegerberg hagi decidit no anar al Mundial? No hi he parlat ni en sé els motius exactes, però pel que tinc entès va decidir deixar d’anar amb Noruega per les desigualtats en el tracte i els mitjans entre dones i homes. Ara se’ls paga el mateix quan defensen la samarreta de l’equip nacional. No soc ningú per dir si va fer bé o malament, però sens dubte que jo ho hauria fet d’una altra manera: hauria parlat amb les meves companyes abans per veure si tenien la mateixa sensació que jo. I a partir d’aquí, com es va fer amb aquesta selecció fa quatre anys després del Mundial del Canadà, treballar en grup.\n“No volem els diners dels homes; volem tenir els mateixos mitjans i les mateixes oportunitats”\nMATTHIAS HANGST - FIFA / GETTY\nLa il·lusió d’un Mundial Alexia Putellas té dipositades moltes esperances a créixer com a futbolista aquest estiu a França


Els 20 que sumen el 20% - El blog de Joan Rovira\nHome Unlabelled Els 20 que sumen el 20%\nEls 20 que sumen el 20%\nBy JR&OC 7:18\nLes vint persones més riques d’Espanya acumulen una fortuna similar a la “fortuna” del 20% de la població més pobra. L’1% de la població nordamericana ha acumulat el 95% del creixement des del 2009, mentre que el 90% de la població s’ha empobrit encara més. Intermon Oxfam acaba de publicar el seu informe, a dos dies de la mítica reunió de Davos, on l’alta política i l’alta economia “pastelegen” el futur del món. Amb unes quantes recomanacions als “líders extractius” del món. Segur, segur, que se les prendran molt seriosament i des d’ara mateix treballaran per un món més just…\nCalen més informes? Van bé, clar, i són d’agrair perquè les xifres comencen a ser escandaloses, si és que no ho han estat sempre: les desigualtats creixen i creixen i no paren de créixer. Menys gent més rica, més gent més pobra. No falla: el que va a parar a unes butxaques per força ha de sortir d’unes altres. I qui domina els mecanismes del poder mundial, inclosos els mecanismes democràtics, aconsegueix que les lleis i les institucions treballin per enriquir els que més tenen.\nLa política està fallant greument a les majories que són la base de qualsevol sistema democràtic: el diagnòstic del drama cada vegada és més evident, però la medicina mai no entra en el circuit dels que fan les lleis. Ja poden aparèixer informes i evidències, que no es mou res: continuem eixamplant les desigualtats, les indecències i les misèries.\nAquesta és la desgràcia del sistema i el repte que tenim per davant: com redimonis aturar aquesta espiral que no té final i que ens porta directes a l’Edat Mitjana, però amb smartphone i whatsapp. Amb alguna cosa ens haurem d’entretenir, oi que sí? Doncs això: tecnologia punta i societat primitiva. Ai, perdó, volia dir més competitiva i dinàmica, no sé pas en què estaria pensant…


Cosetesss del dia a dia!!: La mirada d'un pare!! 07.02.11\nAvui he trobat aquesta refleixó al flixbook:\n"TODAS LAS CHICAS NO PUEDEN SER LA REINA DE SU MARIDO, PERO SERAN SIEMPRE LA PRINCESA DE SU PADRE...ES POR LO QUE DECIMOS QUE EL PADRE DE UNA CHICA SERA SIEMPRE EL HOMBRE DE SU VIDA!!! Les que encara els teniu, disfruteulos, jo sempre anyorare la mirada d´orgull, i amor infinit en que em mirave mon pare ............."\nM'ha fet pensar i m'he posat trista!!!!!!!!!!! suposo que tothom tenim dies, uns més alegres i altres més tristos!!!!!!\nEstic completament d'acord amb aquesta farse que diu "el pare d'una noia sempre serà l'home de la seva vida" perquè l'estimació que et dona és única, és especial!!!\nA mi m'encanta recordar com parlava, com em mirava, els consells que em donava, com em tranquil.litzava quan tenia un problema!! el petons dolços que em feia a la front!! no sé, era un gran recolzament per mi!!!!!!!!! amb la distància segueix estant en mi perquè el sento aquí però em falta aquella mirada!!!!!!!!\nRecordo com li encantava que em sentés al seu costat al sofà, em posava el braç per sobre meu! i ens posavem a xerrar o mirar la tele!! aquella estona la considerva especial per ell perquè s'havia que li encantava; m'agradava mirar-lo un instant i veure aquella carona de felicitat!!!!!!!!!! aquella carona que em deia "estic amb la meva nena"!!! Ara penso que aquella estona, era tant especial per ell com per mi perquè la recordo com si fos ahir i em plena moltíssim i fa que l'anyori encara més.\nSon instants que recordes amb molts moments de la teva vida perquè realment t'omplen!!! en aquell moment que ho vius et fa gràcia però no li dones importància però quan ho perds, saps que aquell moment va ser únic, especial i el recordes com a tal!!!!!!!!!!!\nPer mi es important ser carinyosa amb la gent que estimo perquè sé que aquests moments son els que m'emportaré!!!!!!!!!!!! la vida dona moltes voltes i realment veus que el que realment t'importa son aquests moments amb la gent!! aquells instants amb els quals heu demostrat els sentiments!!!!!!!!!!!!!\nUn petonàssssssssssssssssssssss bloquet!!!!!!!!!!!!\nEtiquetes: Coses meves, PAPA, Reflexions\nLes teves paraules m'han fet sentir una acomulació de molts sentiments, tants que m'han deixat sense paraules, entre ells tristesa i enveja, i m'han arribat al cor. Molt bonic l'escrit, molts petons i molt ànims ballarina.\n7 de febrer de 2011 a les 15:55\ngràciesssssssss ballarina!! que t'he de dir a tu si ja saps que es trobar a faltar amb algú tant important!!!!!!!!!!!!!!!\nsolament et puc dir que hem d'aprendre a deixar-nos emportar pels sentiments perquè és molt important, no ens hem de tancar en ntres. mateixos!!!\n7 de febrer de 2011 a les 21:28\nEva, un escrit molt emotiu. No puc expressar en un escrit el que he sentit en llegir-ho.\nJo, per sort encara el tinc i puc gaudir-ne.\nTens tota la raó en el que dius, m'he vist reflexada totalment; tanmateix m'he quedat trista al recordar al Sr. Floreal, doncs hi teniem una força vinculació.\n8 de febrer de 2011 a les 14:51\nGràcies Nuria per escriure!!\nson moments que sempre recordes i de tant en tant m'agrada expressar-los en veu alta, m'ajuden a sentir-me més a prop d'ell!!!\nhem d'intentar gaudir cada moment com si fos el més especial perquè sempre ens quedarà al nostre record.\n8 de febrer de 2011 a les 16:37


Definició - Elecció de representants dels estudiants a les juntes de facultat o escola - Elecciones - Conoce la UIB - Universitat de les Illes Balears\n» Inicio » Conoce la UIB » Elecciones » Elecció de representants dels estudiants a les juntes de facultat o escola\nTres alumnes de la UIB reben un Premi Nacional de Fi de Carrera Más noticias\nArticle 28. Naturalesa\nLa junta de facultat o escola és l’òrgan de govern de la facultat o escola corresponent i és presidida pel seu degà o director. Els acords que adopti en l’àmbit de les seves competències vinculen els altres òrgans de la facultat o escola.\nArticle 29. Competències\nSón competències de la junta de facultat o escola:\n1. Elegir el degà o director, així com revocar-lo, en els casos que sigui procedent i d'acord amb el procediment establert al capítol XIV d'aquest títol.\n2. Aprovar inicialment les propostes dels plans d’estudis i llurs modificacions.\n3. Aprovar la memòria anual d'activitats.\n4. Aprovar la distribució dels fons assignats a la facultat o escola.\n5. Gestionar la distribució dels espais que li siguin assignats, d’acord amb les necessitats docents i d’investigació de la Universitat.\n6. Crear comissions amb representació dels distints sectors de la comunitat universitària presidides pel degà o director o per un vicedegà o un subdirector per estudiar els problemes específics i la reforma de cada un dels estudis.\n7. Qualssevol altres que les lleis o els presents Estatuts li atribueixin.\nArticle 30. Composició\n1. Formen part de la junta de facultat o escola:\na) El degà o director, que la presideix, els vicedegans o subdirectors i el secretari.\nb) Els directors dels departaments implicats en la docència d’almenys una assignatura bàsica o obligatòria completa dels estudis que s’imparteixen al centre o la persona que deleguin.\nc) Un nombre de professors distribuïts entre els títols de grau adscrits a la facultat o escola. La distribució es farà prenent com a punt de referència el nombre de trenta professors. La normativa electoral determinarà els criteris de distribució.\nd) Un nombre d’estudiants igual al cinquanta per cent del nombre de professors de l’apartat anterior, arrodonit per excés, en què es garanteixi la representació de cadascun dels títols de grau adscrits al centre; la resta es repartirà proporcionalment al nombre d’estudiants dels diferents títols de grau.\ne) Els directors dels títols oficials de màster adscrits a la facultat o escola, fins a un màxim de tres, elegits per i entre ells.\nf) Un representant dels estudiants per cada titulació oficial de màster que estigui adscrit a la facultat o escola, fins a un màxim de tres, elegit per i entre ells.\ng) Dos representants del personal d’administració i serveis que desenvolupin llurs funcions a la facultat o escola.\nh) L’administrador de centre.\nEn tot cas s’ha de garantir que la majoria dels membres de la junta de facultat o escola sigui professorat amb vinculació permanent a la Universitat.\n2. La durada del mandat dels membres de la junta de facultat o escola inclosos a les lletres c), e) i g) de l’apartat anterior és de quatre anys. La durada del mandat dels altres membres electius és de dos anys.\n3. Les eleccions tindran lloc cada quatre o dos anys, segons pertoqui, i tindran lloc, simultàniament, en totes les juntes de facultat o escola.


L’Hospital Veterinari del Ter i l’Ajuntament de Torelló estan vinculats, des de l’últim trimestre de 2010, a través del contracte de gestió del servei públic de recollida i control d'animals de companyia abandonats o perduts. Aquest document estipula que l’Hospital Veterinari del Ter assumirà diferents funcions a Torelló en relació amb aquest servei públic, com ara:\nRecollir els animals perduts/trobats (gossos/gats/fures) en el municipi o terme municipal de Torelló.\nVisites veterinàries i control sanitari d’aquests animals.\nEstada, durant 20 dies, a la residència de l’Hospital Veterinari del Ter.\nDivulgació dels animals perduts via internet, repartiment de papers pel municipi, publicació al Setmanari Torelló, divulgació a la pròpia web.\nA partir del vint-i-unè dia, l’animal passa a la borsa d’adopcions de les clíniques Vetxarxa (Girona-Manlleu-Torelló), i s’intenta buscar una nova llar per l’animal, tenint en compte les condicions de responsabilitat de tinença d’animals.\nPel fet de tractar-se d’una adopció el cost de l’animal és zero. L’import que es paga correspon als serveis realitzats o pendents de realitzar amb uns descomptes que van entre el 30 i el 50%. L’ajuntament paga la primera part dels serveis corresponents als 20 primers dies, i a partir del vint-i-unè dia paga 3 euros diaris de manteniment fins que l’animal és adoptat.\nPer la recollida dels animals cal tenir present que:\nEls animals trobats pels habitants de Torelló s’han de gestionar en el municipi o en el terme municipal on s’han trobat.\nActualment queden fora de conveni les colònies de gats.\nTelèfon: 93 859 06 67\nFax: 93 859 23 36\nVetXarxa-Clínica Veterinària de Torelló\nCorreu electrònic: torello@vetxarxa.com\nEnllaç mascotes adoptades\nEnllaç mascotes que busquen llar\nCompetències dels ajuntaments en matèria de protecció dels animals\npdf Arxiu PDF (12,05 Kb) - Data de publicació: 14.02.11


Vallès occidental: El curs escolar 2021-22 s’inicia amb 16.323 ajuts de menjador, després d’un nou increment de sol·licituds\nYou are here: Home / Destacats / Política / Societat / Vallès occidental: El curs escolar 2021-22 s’inicia amb 16.323 ajuts de menjador, després d’un nou increment de sol·licituds\nLes sol·licituds d’ajuts individuals de menjador han tornar a incrementar-se al Vallès Occidental, d’acord amb informacions publicades el 9 de setembre pel Consell Comarcal. Pel curs 2021-22 les famílies de la comarca han presentat 22.961 sol·licituds per poder accedir a una beca de menjador escolar. Aquesta dada representa un increment de més del 6’9% respecte el juliol de l’any passat. El curs començarà amb 16.323 beques atorgades, pendents de la resolució d’incidències i d’altres sol·licituds que es puguin anar produint al llarg del curs.\nDe fet, ara s’ha tancat el primer període de sol·licituds, però les inscripcions resten obertes durant el curs escolar fins el 15 de maig del 2022, fet que pot suposar un increment de la xifra actual. Així, el curs passat al mes de juliol es registraven 21.490 peticions, mentre que es van arribar a les 24.284 a final de curs. Un increment semblant es podria donar al llarg d’aquest curs.\nA Terrassa, aquest curs s’han sol·licitat 6.741 ajuts per al menjador escolar. Aquests ajuts, que atorga la Generalitat de Catalunya a través del Consell Comarcal del Vallès Occidental, cobreixen des del 70% fins a la totalitat del preu del menjador. Un cop es publiqui la resolució, informava l’Ajuntament, l’ens local complementarà fins al 100% els ajuts de totes aquelles famílies que els Serveis Socials municipals valorin i considerin necessari i estudiarà atorgar ajuts a totes aquelles famílies que les hagin sol·licitat i hagin quedat fora de la convocatòria.\nDisminueixen les beques del 100% de l’import de l’àpat\nDel total de beques atorgades, 15.145 són del 70% de l’import de l’àpat. Per contra, només 991 ho són per a ajuts del 100% de l’import de l’àpat. Cal destacar que hi ha més de 9.500 famílies han estat valorades pels Serveis Socials corresponent amb una situació de risc social.\nLa majoria dels ajuts atorgats fins el moment es concentren a l’alumnat d’Educació Primària (10.378), mentre que n’hi ha 4.506 per a alumnes d’Educació Infantil i 1.439 per a alumnat de Secundària.\nLes sol·licituds d’ajut han incrementat prop d’un 25% els quatre darrers cursos escolars\nEls quatre darrers cursos, des del curs 2017-18 fins al 2020-21, el nombre de peticions totals, a finals de curs, ha augmentat en un 24’9%. Any rere any creix el nombre de famílies que sol·liciten aquest ajut. Per la seva banda, en el mateix període, els atorgaments d’ajuts individuals de menjador han incrementat un 35’3%.\nLa tendència a l’alça en la sol·licituds ha estat una constant els darrers anys i s’ha accentuat amb la pandèmia de la COVID-19. L’estiu passat, les sol·licituds van créixer un 9’5% i aquest, prop d’un 7% fins al moment. Fins llavors, els increments oscil·laven entre el 4 i el 5% anual.


165. Perseguits i salvats: la fugida del nazisme a través dels Pirineus | A LES PORTES DE TROIA\n165. Perseguits i salvats: la fugida del nazisme a través dels Pirineus\nAuthor: Portes de Troia 23 gener, 2018 0 Comments\nAmb l’ascens del nazisme i les victòries sense fre de Hitler en el context de la segona guerra mundial, milers de persones arreu d’Europa van veure perillar la seva vida. Els jueus d’Alemanya i de la resta de països ocupats pels nazis a partir de 1939 tan sols tenien dues opcions, o fugir, o morir. Les seves possibilitats de fugida passaven per arribar a Amèrica, a l’Àfrica, a Anglaterra o al protectorat britànic de Palestina fugint a través del sud d’Europa.\nMoltes famílies jueves, però també aviadors caiguts en combat i gent que veia perillar la seva vida, van travessar França fins arribar als peus de la serralada pirinenca. Venien de Bèlgica, dels Països Baixos, de la França ocupada o de la territori controlat pels col·laboracionistes del règim de Vichy i es dirigien cap a la península ibèrica per fugir de l’horror europeu. La serralada pirinenca era el darrer escull cap a la llibertat.\nEs calcula que unes 80.000 persones aproximadament van creurar els Pirineus entre 1940 i 1944. Ho van fer en unes condicions duríssimes, molts a ple hivern i, de vegades, de nit. A més, havien d’esquivar les patrulles apostades per controlar els passos fronterers. Alguns van ser detinguts i deportats; d’altres van poder culminar amb èxit el seu camí. Avui intentarem conèixer de primera mà la seva epopeia.


Consells de seguretat en incendis forestals.\nDonat el perillós augment dels incendis forestals per la calor i la sequedat d'aquests dies, a continuació incorporem una serie de consells de la Generalitat de Catalunya davant dels incendis forestal que poden salvar més d'una vida.\nEn molts casos, la col·laboració ciutadana és decisiva per a combatre el foc i protegir el nostre patrimoni natural. Per això, els objectius d'aquests consells són, d'una banda, promoure actituds i hàbits responsables i, d'altra banda, informar i sensibilitzar del risc d'incendis forestals i de la necessitat de prevenir-los.\n1. Mesures de Prevenció\n2. Mesures de d'Autoprotecció davant dels incendis\n• Mantenir neta la forest: guardar les restes d’aliments generats en una borsa d’escombraries i llençar-la en un contenidor o endur-la a casa.\n• No abandonar en el bosc ampolles i objectes de cristall.\n• Apagar bé els llumins i cigarrets i no llençar-los per les finestretes del cotxe.\n• No circular amb vehicles fora dels camins autoritzats, ni estacionar-los sobre herbes seques.\n• No encendre fogueres ni cuinar: dur el menjar preparat de casa.\n• Encendre foc solament en llocs autoritzats i condicionats per a això. Tenir una cura especial en apagar-lo, assegurar-se que no quedi cap caliu que ho pugui revifar.\n• Informar-se de les èpoques de màxim risc d'incendi.\n• En cas d'observar un incendi forestal o una columna de fum dintre de la forest, és important avisar el més ràpidament possible a algun dels serveis d'emergència més pròxims, com Agents Rurals, Bombers, Mossos d’Esquadra o Protecció Civil.\n• Col·laborar amb els col·lectius professionals de vigilància i prevenció d'incendis forestals.\nSi realitza alguna crema entre el 16 d’octubre i el 14 de març:\n• Comunicar prèviament als Agents Rurals o Bombers.\n• Adequar una feixa sense combustible al voltant de la zona a cremar.\n• Escollir dies sense vent i suspendre si empitjoren les condicions.\n• L’horari permès és: amb llum del dia.\n• Vigilar la zona fins que el foc estigui totalment apagat.\n• Adoptar les mesures oportunes per a evitar la propagació.\n• Disposar d'extintors d'aigua o altres mitjans auxiliars en els voltants.\nSi realitza alguna crema entre el 15 de març i el 15 d’octubre:\n• Sol·licitar prèviament als Agents Rurals. Cal disposar d’autorització per aquestes dates.\n• L’horari permès és: des de les 6 a 12 h del matí\n• Complir les mesures de seguretat establertes pel període entre el 16 d’octubre i el 14 de març.\nMESURES D’AUTOPROTECCIÓ DAVANT INCENDIS FORESTALS.\n• Si veu un incendi, avisar urgentment al 112 o autoritat més propera.\n• Si el foc és petit, tracti d'apagar-lo fent-se servir d’aigua, branques o terra sobre la base de les flames.\n• Després de sufocar el foc, tapi les brases i netegi de branques els seus voltants.\n• Si li sorprèn el foc, allunyi’s en direcció oposada al fum. Respiri pel nas procurant cobrir-lo amb un drap mullat.\n• No busqui refugi en llocs profunds i fugi sempre pendent avall, el foc puja vessant dalt com per una xemeneia, o en direcció perpendicular a l'avanç del foc.\n• No intenti creuar les flames, pot quedar atrapat. Si no hi ha més sortida, creui on el front sigui més feble.\n• Si el foc l'arriba, situï’s en la zona ja cremada sempre a esquena del vent dominant.\n• Si s’encén la roba, no corri: tiri's a rodar sobre el sòl i, si té una manta, cobreixi’s amb ella, el foc s'extingirà per falta d'aire.\n• Tanqui portes, finestres, persianes i les possibles entrades d'aire.\n• Si el foc arriba a la teva casa, roman a l'interior: la casa és més segura.\n• No bloquegis les vies d'accés dels vehicles d'extinció.\nEn cas d'incendi, saber actuar pot salvar-te la vida.\nEls boscos i terrenys forestals que cobreixen més de la meitat de la superfície de Catalunya constitueixen una riquesa nacional d'extraordinària importància pel que fa a la flora i la fauna, a la producció de primeres matèries, a la producció dels ecosistemes i a la contribució al lleure. La incidència de les masses arbrades sobre el clima, la hidrologia, la protecció del sòl, la contaminació atmosfèrica i el paisatge fa que la seva conservació sigui fonamental.\nEls incendis forestals atempten directament contra aquesta riquesa insubstituïble, a més de poder ocasionar situacions de risc per a les persones.\nL'abandonament d'àmplies zones agrícoles, el canvi d'usos i aprofitaments dels boscos, l'increment de la xarxa d’infrastructures com carreteres, autopistes o línies elèctriques que creuen masses forestals; la construcció d'urbanitzacions prop de masses forestals especialment a les dècades dels anys 60 i 70, i l'increment de l'afluència humana al bosc fruit de les noves modalitats de lleure, són globalment factors a tenir en compte en la prevenció dels incendis forestals.\nUn comportament responsable, procurant no encendre foc en el camp quan existeixi risc d'incendi, és la millor mesura per a evitar els incendis forestals.


El president d'Esquerra Republicana i vicepresident de la Generalitat, Oriol Junqueras, va assegurar que «el Govern ho té tot preparat per tirar endavant el referèndum». Des de Badalona, on va assistir al partit de bàsquet que va enfrontar el Joventut i el Barça, Junqueras va lamentar que el PSC «sempre decideix posar-se al costat d'aquells que no ens deixen votar, com és el cas del PP, i no pas al costat dels ciutadans de Catalunya que volen exercir el seu dret a vot». El vicepresident català es va referir així a la intervenció que va fer durant el Consell Nacional del PSC el seu primer secretari, Miquel Iceta, que va anunciar que demanaran al PSOE que interposi un recurs d'inconstitucionalitat contra els nous pressupostos de la Generalitat si «tenen en compte el referèndum il·legal». «El PSC s'ha allunyat molt, molt i molt del que va ser la seva història i del que hauria de ser el seu futur», va reflexionar en veu alta Oriol Junqueras. Miquel Iceta va recordar el recent dictamen del Consell de Garanties Estatutàries sobre la qüestió i va alertar que «ha de desaparèixer del pressupost qualsevol menció al referèndum». «No deixarem d'advertir ni de combatre qualsevol il·legalitat», va afegir el líder socialista. Per part seva, l'expresident de la Generalitat Artur Mas va considerar que hi ha una «autèntica persecució» contra els líders sobiranistes catalans, i va afirmar que la principal debilitat que tenen els independentistes és el «partidisme», que va demanar castigar si es detecta. Durant una intervenció en el IV Congrés Qüestions d'Estat, organitzat per Òmnium Cultural a Badalona, Mas va assenyalar que l'Estat «té jutges i fiscals, que alguna cosa sé d'això, policia, el control dels diners i el control de les relacions internacionals, cosa que nosaltres no tenim». No obstant això, va destacar, els independentistes «tenim la gent, cosa que ells no» i va preguntar a la seva audiència: «Heu vist alguna gran manifestació en aquests últims cinc anys a favor de la unitat d'Espanya?. Heu vist algunes de les 1,5 milions de persones a favor de l'estat català, o de la sobirania, o del dret a decidir de Catalunya?», contestant-se ell mateix que han estat «moltes». «Moment decisiu» En aquest «moment decisiu», va continuar l'expresident de la Generalitat, «hauríem de saber donar valor i posar en joc les nostres fortaleses». En canvi, veu com a «principal debilitat» i «risc» el «partidisme», que va qualificar, sense esmentar en cap moment cap formació política, com «el càlcul d'alguns partits o persones que veuen la possibilitat d'escombrar cap a casa».


Griffiths vol el muntatge de bateries a prop de Martorell\nEl president de Seat assegura que encara no s'ha decidit la ubicació de la nova fàbrica\nLa cadena de Cupra a la planta de Martorell Enric Fontcuberta/ EFE\nBarcelonaEl president de Seat, Wayne Griffiths, considera que el projecte de cotxe elèctric no és només de Seat sinó “de tot el país”, i que per a la planta de producció de bateries, a més de socis, es necessita el “suport autonòmic” perquè no és un projecte per a una autonomia concreta sinó per a tot Espanya.\nEn una entrevista a El Periódico, Griffiths assegura que encara no s’ha decidit on se situarà la fàbrica de producció de bateries i diferencia entre el que és una fàbrica de producció de cel·les de bateries i una fàbrica d’assemblatge de bateries. Segons afirma, el que la marca catalana necessita tenir prop de la factoria de Martorell (Baix Llobregat) és la fàbrica d’assemblatge de les bateries.\n“Aquesta fàbrica generarà feina i volem tenir-la a prop”, diu, alhora que insisteix que han de construir un cotxe elèctric a Martorell i perquè sigui competitiu l’empresa ha de disposar de tota la cadena de valor i tenir un preu d’entre 20.000 i 25.000 euros les versions més bàsiques.\nLa fàbrica de cel·les de bateries que el govern, Iberdrola i Volkswagen volen emplaçar a Espanya amb fons europeus ha estat al centre de la polèmica les últimes setmanes. La ministra Maroto va dir que seria “prop de Martorell” i es va donar per fet que això volia dir a Catalunya. Però aquesta setmana el líder de CCOO de Catalunya, Javier Pacheco, afirmava que creia que acabaria a l’Aragó .\nEsperant el Cupra Born\nGriffiths, que creu que Espanya necessita un millor pla d’ajudes per al cotxe elèctric, ha afirmat que d’aquí quatre setmanes presentaran el Cupra Born, el primer cotxe 100% elèctric de la segona marca de Seat.\nEl president de Seat també recorda que la companyia, que fa tests per detectar el covid-19 a tots els treballadors, es va oferir per vacunar la població pròxima a Martorell però que encara estan “esperant una resposta de la Generalitat”.\nSeat Wayne Griffiths cotxe elèctric automoció


Cent vint-i-huit fanals de la barriada de Sant Judes d’Alzira ja compten amb el sistema d’il·luminació Led – RiberaTV\nCent vint-i-huit fanals de la barriada de Sant Judes d’Alzira ja compten amb el sistema d’il·luminació Led\nLa Regidoria de Serveis Urbans continua amb la tasca de millorar l’enllumenat públic, amb la utilització del sistema Led, la qual cosa permet millor la il·luminació, a més, de comportar un important estalvi d’energia. En la barriada de Sant Judes s’ha procedit al canvi dels llums de vapor de sodi d’alta pressió per lluminàries de tecnologia led que, amb un menor consum energètic i econòmic, proporciona una millor il·luminació de la zona.\nUn total de 128 fanals compten des d’ara amb el sistema Led d’il·luminació , permetent un estalvi energètic d’uns 63.000kW (kilowatts) anuals, amb una disminució de les emissions de CO2 a l’atmosfera i un estalvi econòmic d’ aproximadament 5.700 € anuals a les arques municipals.\n«La regidoria de serveis públics persegueix fer una ciutat més sostenible on el seu impacte energètic vaja disminuint amb cada intervenció de millora, a més d’aconseguir un important estalvi en el consum de la il·luminació, per això un dels objectius de la Regidora es continuar actuant en aquelles zones de la ciutat on encara es compta amb un sistema d’enllumenant obsolet per tal de substituir-lo per la tecnologia Led», segons el regidor encarregat de l’àrea; Fernando Pascual.\nAjuntament Alzira, Regidoria Serveis Urbans\nCent vint-i-huit fanals de la barriada de Sant Judes d’Alzira ja compten amb el sistema d’il·luminació Led added by Grup Televisió on 9 març, 2021